Også forfatteren Goethe, som nevnes i forrige avsnitt, var frimurer. Den 23. juni 1780 ble han innviet i St. Johanneslosjen («Anna Amalia til de tre roser») i Weimar. Denne losjen var oppkalt etter Anna Amalia av Sachsen-Weimar-Eisenach (1739–1807), og fulgte høygradsystemet «den strikte observans». Han ble deretter innviet i 2. grad den 3. mars 1781 og i 3. grad den 23. juni 1781. Goethe var også medlem av Illuminatusordenen.